cy en cy cy cy cy es cy de jbo cy ku cy cy cy de en fr hbs_lat tr en fr hbs_lat tr en en cy cy cy cy cy cy cy de cy cy de cy cy cy cy cy cy cy en en cy cy cy cy cy es cy cy cy cy cy cy cy cy cy cy cy cy de cy cy cy cy en cy cy cy cy cy cy cy cy cy cy cy cy cy cy cy cy en kw cy cy en cy en
Osgowch fagu gormod o bwysau pan fyddwch yn feichiog | Every Child
Cyn bod eich babi’n cael ei eni
Pan fydd eich babi’n cael ei eni
Bwydo’ch babi ar y fron
Arhoswch chwe mis cyn diddyfnu
Helpwch eich babi i dyfu’n gyson
Chwaraewch yn yr awyr agored
Rhowch ffrwythau a llysiau i’ch plant bob dydd
Sicrhewch fod eich plentyn yn cael digon o gwsg
Cadwch at yfed dŵr a llaeth
Osgowch fagu gormod o bwysau pan fyddwch yn feichiog
Pan fyddwch yn feichiog, ceisiwch fagu pwysau iach – nid gormod ac nid rhy ychydig. Os ydych yn magu gormod, gall fod yn fwy anodd colli pwysau wedyn. Gall hefyd eich rhoi mewn perygl o bwysedd gwaed uchel neu olygu bod angen help arnoch gan feddyg pan gaiff eich babi ei eni.
Pwysau yn ystod beichiogrwydd
Mae llawer o fanteision os ydych yn bwysau iach
Mae’n iach magu rhywfaint o bwysau
Nid yw’n iach magu gormod o bwysau
Nid yw’n iach ceisio colli pwysau pan fyddwch yn feichiog
1. Mae angen i mi fwyta i ddau
Anwir.  Mae rhai pobl yn dweud bod angen i chi ‘fwyta i ddau’, ond nid yw hyn yn wir a gallai olygu y byddwch yn magu gormod o bwysau. Nid oes angen calorïau ychwanegol arnoch yn ystod chwe mis cyntaf beichiogrwydd. Yn ystod y tri mis olaf bydd angen 200 o galorïau ychwanegol arnoch bob dydd, sef tua dwy dafell o fara. Ni fydd angen i bawb fwyta er mwyn diwallu’r anghenion hyn.
2. Mae’n ddiogel i fenywod beichiog ymarfer corff
Gwir.  Mae’n ddiogel ac yn iach i’r fam a’r babi gadw’n egnïol yn ystod beichiogrwydd. Mae’r manteision yn cynnwys eich helpu i gysgu’n well a chael llif ocsigen gwell i’ch babi. Os nad ydych yn siŵr am ymarfer corff, siaradwch â’ch bydwraig.
3. Mae bwyta un pryd y dydd yn ffordd dda o reoli fy mhwysau
Anwir.  Mae bwyta’n rheolaidd yn eich atal rhag mynd yn rhy lwglyd. Byddwch yn llai tebygol o fwyta byrbryd calori uchel, neu fwyta gormod yn ystod eich pryd nesaf. Bydd bwyta’n rheolaidd yn eich helpu i beidio â theimlo allan o reolaeth o ran eich bwyta.
4. Nid yw rhai mathau o ymarfer corff yn ddiogel i fenywod beichiog
Gwir. Er ei bod yn iach ac yn ddiogel i’r rhan fwyaf o fenywod beichiog ymarfer corff, mae rhai gweithgareddau y byddai’n well eu hosgoi.
Chwaraeon cyffwrdd lle ceir perygl y gallech gael eich taro, fel pêl-droed, rygbi, hoci neu sboncen
Gweithgareddau lle mae risg o gwympo fel sgïo a marchogaeth
Ymarfer corff ar uchder
Peidiwch ag ymarfer corff wrth orwedd yn wastad ar eich cefn, yn enwedig ar ôl 16 wythnos, oherwydd gallwch deimlo’n wanllyd. Os nad oeddech yn egnïol cyn beichiogi, dechreuwch yn araf. Os byddwch yn ymuno â dosbarth, cofiwch ddweud wrth yr hyfforddwr eich bod yn feichiog.
Cyfyngwch eich hun i 15 munud o ymarfer corff parhaus dair gwaith yr wythnos i ddechrau. Cynyddwch hyn yn raddol i o leiaf pedair sesiwn 30 munud yr wythnos.  Os nad ydych yn siŵr am ymarfer corff, siaradwch â’ch bydwraig.
5. Gall bwydo ar y fron helpu menywod i ddychwelyd i’w pwysau cyn beichiogrwydd
Gwir.  Dangoswyd bod bwydo ar y fron yn helpu mamau i ddychwelyd i bwysau iach ar ôl beichiogrwydd. Mae’n defnyddio calorïau ychwanegol, yn enwedig pan roddwch laeth y fron yn unig i’ch babi.
Dysgwch ragor am fwydo ar y fron
6. Mae angen imi gael llaeth braster llawn ‘caead glas’ i helpu esgyrn fy mabi i ddatblygu
Anwir. Mae calsiwm mewn llaeth a chynnyrch llaeth arall yn eich helpu chi a’ch babi sy’n tyfu i feithrin esgyrn cryf. Ond does dim angen ichi ddewis llaeth braster llawn yn ystod beichiogrwydd. Mae gan laeth hanner sgim a sgim yr un swm o galsiwm, ond llai o fraster ac maent yn opsiwn iachach.
7. Byddaf yn magu gormod o bwysau os byddaf yn bwyta tatws, bara, pasta a reis
Anwir. Nid oes tystiolaeth y bydd y bwydydd hyn yn gwneud i chi fagu mwy o bwysau nag unrhyw fwyd arall. Cael gormod o galorïau’n gyffredinol sy’n gallu achosi magu pwysau. Mae’r bwydydd hyn yn ffynhonnell bwysig o egni i chi a’ch babi sy’n tyfu, ac maent hefyd yn cynnwys ffeibr a fitaminau.
8. Mae angen i fenywod beichiog gymryd rhai fitaminau
Gwir.  Dylai menywod gymryd 400 microgram o asid ffolig bob dydd tan ddiwedd y 12fed wythnos o feichiogrwydd. Mae hyn yn helpu asgwrn cefn y babi ddatblygu fel arfer, ac mae’n diogelu yn erbyn spina bifida neu ddiffygion tiwb nerfol.
Dylai pob menyw feichiog ystyried cymryd 10 microgram o fitamin D bob dydd, a hefyd wrth fwydo ar y fron. Mae hyn yn helpu i sicrhau bod esgyrn babi yn datblygu fel arfer ac yn helpu i ddiogelu esgyrn mamau hefyd.  Gall rhai menywod gael y fitaminau hyn am ddim gan Cychwyn Iach drwy eu bydwraig.  Efallai y bydd meddyg neu fydwraig yn cynghori rhai menywod i gymryd fitaminau ychwanegol. Sicrhewch eich bod yn osgoi atchwanegiadau nad ydynt wedi’u gwneud ar gyfer menywod beichiog. Gallent fod yn niweidiol i’ch babi am eu bod yn cynnwys symiau mawr o fitamin A, er enghraifft.
9. Mae angen i mi fwyta siocled, losin a diodydd llawn siwgr i gael egni
Anwir. Nid oes angen i chi fwyta nac yfed pethau melys i gael egni ychwanegol. Mae bwydydd a diodydd llawn siwgr yn aml yn uchel mewn calorïau ac yn isel mewn maethynnau eraill.
10. Bydd bwyta bwydydd braster isel yn fy helpu i reoli fy mhwysau
Anwir.  Nid yw bwyd â label ‘braster isel’ neu ‘heb fraster’ bob amser yn isel mewn calorïau, a gallant fod yn uwch mewn pethau eraill fel siwgr.
11. Dylech fwyta o leiaf pum dogn o ffrwythau a llysiau bob dydd
Gwir. Mae ffrwythau a llysiau’n naturiol yn isel mewn braster a chalorïau.  Maent yn uchel mewn ffeibr, fitaminau a’r mwynau y mae eu hangen arnom i gyd. Mae ffrwythau a llysiau ffres, wedi’u rhewi, tun a sych i gyd yn cyfrif, a gallant fod yr un mor faethlon â ffrwythau a llysiau ffres. Mae’n ddefnyddiol eu cadw yn y rhewgell neu’r cwpwrdd gartref.
Sut gallaf fagu pwysau iach?
Meddyliwch am yr hyn rydych yn ei fwyta
Rhowch gynnig ar ddosbarthiadau i ddarpar famau
Ewch i wefoptionn y GIG er mwyn coptionel rhoptiongor o wybodoptioneth optionm optionros yn egnïol yn ystod beichiogrwydd
Cam Blaenorol Cam Nesaf
Mae llawer o fanteision os ydych yn bwysau iach
Byddwch yn fwy cyfforddus. Byddwch yn lleihau’r risg o gymhlethdodau. Bydd llai o bwysau i’w golli ar ôl ichi gael eich babi a bydd eich babi yn fwy tebygol o gael ei eni’n bwysau iach hefyd.
Mae’n iach magu rhywfaint o bwysau
Rhan ohono yw’ch babi yn tyfu. Y gweddill yw eich corff yn storio braster, yn barod i wneud llaeth y fron. Mae’r rhan fwyaf o fenywod beichiog yn magu rhwng 10kg a 12.5 kg, y rhan fwyaf ohono ar ôl wythnos 20.
Nid yw’n iach magu gormod o bwysau
Osgowch fagu gormod o bwysau, a lleihau eich risg o ddatblygu cyflyrau fel cyn-eclampsia neu ddiabetes yn ystod beichiogrwydd.  Gallwch helpu i osgoi cymhlethdodau eraill yn ystod y beichiogrwydd, yn ystod y geni ac ar ôl i’ch babi gael ei eni hefyd.
Nid yw’n iach ceisio colli pwysau pan fyddwch yn feichiog
Mae hyn yn wir hyd yn oed os ydych yn drymach pan fyddwch yn beichiogi. Os nad ydych yn magu digon o bwysau, mae perygl y gallai’ch babi gael ei eni’n gynnar, neu’n bwysau isel.
Meddyliwch am yr hyn rydych yn ei fwyta
Ceisiwch fwyta’r un swm pan fyddwch yn feichiog ag y byddech fel arfer. Mae hynny tua 2000 o galorïau bob dydd. Ychwanegwch 200 o galorïau’r dydd ar gyfer y 12 wythnos olaf.  Mae hyn yr un peth ag wy wedi’i ferwi – neu bot bach o iogwrt braster isel a banana.
Os ydych am gael rhagor o gyngor ar fwyta’n iach yn ystod beichiogrwydd, gofynnwch i’ch bydwraig am gopi o’r llyfr Naw Mis a Mwy, neu edrychwch ar y ffeithlen hon gan Gymdeithas Ddeietetig Prydain.
Dysgwch ragor am reoli eich pwysau yn ystod beichiogrwydd.
Os ydych eisoes yn egnïol ar hyn o bryd, parhewch â’ch gweithgarwch arferol cyhyd ag y teimlwch yn gysurus. Os nad ydych yn egnïol ar hyn o bryd, dechreuwch ymarfer corff yn raddol. Rhowch gynnig ar rywfaint o gerdded neu nofio a chynyddwch o hynny. Ceisiwch wneud 150 munud o weithgareddau dros wythnos mewn o leiaf 10 munud ar y tro.  Siaradwch â’ch bydwraig os ydych am gael cyngor ar gadw’n egnïol pan fyddwch yn feichiog.
Rhowch gynnig ar ddosbarthiadau i ddarpar famau
LleoeddoptionbertoptionweBloptionenoptionu GwentBro MorgoptionnnwgCoptionerdydd CoptionerffiliCoptionenewyddCoptionstell-nedd Port ToptionlbotCeredigionConwyGwyneddMerthyr TudfulPen y bont optionr OgwrPowysRhonddoption Cynon ToptionfSir BenfroSir DdinbychSir FynwySir GoptionerfyrddinSir y FflintTorfoptionenWrecsoptionmYnys Môn
Oes gennych unrhyw adborth?
© 2018 Iechyd Cyhoeddus Cymru
We use basic third party cookies to ensure that we give you the best experience on our website.OkDisable CookiesView Privacy Policy